CELEX: 62011CN0464
Language: lv
Date: 2011-09-07 00:00:00
Title: Lieta C-464/11: Lūgums sniegt prejudiciālu nolēmumu, ko 2011. gada 7. septembrī iesniedza Sezione Distaccata di Bagheria (Itālija) — Paola Galioto/Maria Gruccione u.c.

19.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 340/10
            
         Lūgums sniegt prejudiciālu nolēmumu, ko 2011. gada 7. septembrī iesniedza Sezione Distaccata di Bagheria (Itālija) — Paola Galioto/Maria Gruccione u.c.
   (Lieta C-464/11)
   2011/C 340/18
   Tiesvedības valoda — itāļu
   
      Iesniedzējtiesa
   
   Tribunale di Palermo — Sezione Distaccata di Bagheria
   
      Lietas dalībnieki pamata procesā
   
   
      Prasītāja: Paola Galioto
   
   
      Atbildētāji: Maria Guccione, Maria Piera Savona, Fabio Savona
   
   
      Prejudiciālie jautājumi
   
   
               1)
            
            
               Vai Direktīvas 2008/52/EK (1) 3. un 4. pants par mediatora efektivitāti un kompetenci ir interpretējami tādējādi, ka tajos ir prasīts, lai mediatoram būtu arī juridiskas zināšanas un lai atbildīgās organizācijas veiktajā mediatora izvēlē tiktu ņemtas vērā profesionālās zināšanas un pieredze jomā, par kuru ir strīds?
            
         
               2)
            
            
               Vai Direktīvas 2008/52/EK 1. pants ir interpretējams tādējādi, ka tajā ir prasīts noteikt teritoriālās piekritības kritērijus mediācijas organizācijām, kas atvieglo strīdu alternatīva risinājuma panākšanu un izlīgumu veicināšanu?
            
         
               3)
            
            
               Vai Direktīvas 2008/52/EK 1. pants par līdzsvarotām attiecībām starp mediāciju un tiesvedību, minētās direktīvas 3. panta a) punkts, preambulas 10. un 13. apsvērums par pušu brīvprātības galveno lomu mediācijas procesa vešanā un lēmuma pieņemšanā par tā pabeigšanu ir interpretējami tādējādi, ka, ja netiek panākts brīvprātīgs izlīgums, mediators var izveidot izlīguma projektu, ja vien puses kopīgi viņam lūdz to nedarīt (jo uzskata, ka var pabeigt mediācijas procesu)?
            
         
      (1)  OV L 136, 3. lpp.